
MIHO | 
PO MILOSTI BOŽJOJ 1 SVETE APOŠTOLSKE STOLICE 
BISKUP HVARSKI, BRAČKI 1 VIŠKI 
LJUBLJENOM SVEĆENSTVU 1 MILOM PUKU 
BLAGOSLOV 1 MIR OD GOSPODINA. 


Sveto je korizmeno vrijeme, premili vjernici, na 
osobiti način zgodno za ozbiljna razmišljanja o višim 
duhovnim dobrima, koja moraju da najviše interesuju 
sve prave Isusove sljedbenike, I stoga naša brižljiva 
majka, sv. Katolička Crkva, u poslanici prve Nedjelje 
korizme dozivlje nam u pamet pobudne riječi gorlji- 
vog Apoštola Pavla, upravljene Korinćanima, kojim 
ih živo potiče, da se okoriste dnevima Božje milosti: 
Braćo — veli im on — nutkujem vas, da ne primite 
uzalud milosti Božje. Jer govori Gospodin: »U vrijeme 
prijatno usliših te i u dan spasenja pomogoh ti.« Eto 
sađa vam je vrijeme najprijatnije; eto sada su dnevi 
spasenja." (2. Kor. 6,1—3.) To isto i nama. poručuje 
veliki Apoštol prigodom ovog svetog vremena. 


dotad 


1 doista, premili u Gospodinu, sveta je korizma 

u prvom redu takovo spasonosno vrijeme, kada dobri 
Gospodin izlijeva u obilnijoj mjeri blago svojih mi- 
losti u kršćanska srca, obzirom na veliko otajstvo 
muke i smrti Gospodina našega Isukrsta, koje nam 
ovo vrijeme s bližega spominje i živo pred oči stavlja, 
U ovim je dnevima naša duša jače zadubljena u mo- 
litvi i sabrana u Bogu, pa tako može da lakše donese 
većih plodova duhovnog napretka, može da stvori plo- 
dnijih svetih odluka, može da pravom slobodom Božjih 
sinova zauzme odlučno- kršćansko-stanovište u svim 

poslovima, koji se tiču njezinog vječnog spasenja, U 

ovim svetim dnevima možemo lakše da obavimo ispit 

svoje savjesti i stvorimo korisnih praktičnih zaklju- 

čaka, za svoje duhovno poboljšanje i posvećenje, Zna- 

jući dobro sve ovo i sjećajući se toplih preporuka 

Apoštola Pavla Timoteju, gdje mu govori: »Propovje- 

daj riječ, nastoj u zgodno vrijeme i u nevrijeme, karaj, 

Prijeti, moli učeći sa svom strpljivošću, jer će doći 

vrijeme, kada zdrave nauke ne će primati, nego će si 

po svojim požudama dobaviti učitelje, koji ugađaju 

njihovim strastima i odvratit će se od istine a okrenut 

se bajkama. A ti budi budan, ustrajno djeluj, učini 

djelo evanđeliste, službu svoju potpunu izvrši!« (IL 

«Tom. 4,1—5) — smatram shodnim, predragi, da vas 
ovim svojim pastirskim pismom pozovem na ozbiljno 

razmatranje o prevažnom pitanju za vaš duhovni ži- 

vot, o kojemu veći dio katolika ne vodi toliko računa, 

a ipak imade silnog upliva na njihovo mišljenje i dje- 

lovanje. Pozivljem vas dakle, da zajedno sa mnom 

malo više razmišljate o velikoj važnosti i ogromnom 

utjecaju štampe u današnjem svijetu, e da biste, do- 

sljedni svom vjerskom uvjerenju, zauzeli u praksi od- 
lučno kršćansko stanovište u tom prezamašitom pi- 
tanju. ' 

Prije nego li razvijem neke misli u ovom pre- 
važnom predmetu, cijenim potrebitim, da upozorim 
na značenje koje u ovom pismu dajem riječi: štampa. 
Ovom se riječju, kako dobro znadete, obično označuje 
sve što je tiskano: knjige, brošure, letci i novine, ali 
mi ćemo ovdje uzeti u obzir samo novine, te imajući 
pred očima jedino spas vaših duša, apoštolskom slo- 
bodom, kazati svoju pastirsku riječ u predmetu, na 
duhovno vaše dobro. ' . 

Da je u današnje doba uijecaj i moć novina 
upravo prezamašita, nije od potrebe na dugo dokazi- 
vati; to svatko može da vidi na svoje oči okolo sebe, 
ako samo i malo pozornim okom promatra razvoj mi- 
šljenja kod mnogih, koji čitaju novine. U općenju sa 
ljudima više puta može svatko da lako konstatira, 
kako u svojim razgovorima nešto drugim riječima 
opetuju misli novina, koje svagdano čitaju. To nije 
moja konstatacija, to je mišljenje svih ozbiljnih osoba, 
kod svih naroda svijeta, u svim ljudskim slojevima. 
U ovom pogledu, između tolikih, donosim svjedočan- 
stvo jednog uglednog francuskog pisca, koji veli: 
»Dandanas svijet ne čita novina samo zato da nađe u 
njima novosti, Ne, on ih također čita da u njima crpi 
svoje mišljenje o predmetima o kojima će govoriti u 
svojim dnevnim razgovorima. I stoga čovjek, koji po 
dužnosti čita više novina, lako raspoznaje u tuđim 
razgovorima skoro riječ po riječ, članak pročitan u 
jutrnjim ili večernjim novinama.« (M. Boulenger - 
»Figaro«, 14. maja 1925.) — U današnje moderno 

doba za dobar dio ljudi novine su jedine opskrbite- 
ljice njihovog mišljenja. Ovakovi ljudi gledaju, sude, 
procjenjivaju sve stvari preko naočala svojih novina. 
Dočim su drugi, ozbiljniji ljudi, sposobni da čitaju 
knjige i brošure, oni su vezani jedino na svoju novinu 
i ona u svemu misli za njih. Za njih je njihova novina 
više nego li Sveto Pismo. 

Tako je pretežan, premili vjernici, utjecaj novina 
u današnjem svijetu! Ovo pokazuje veliku slabost 
modernog naprednog vremena, kada su čovječje glave 
napunjene mnogovrsnim znanjem, a ipak nijesu spo- 
sobne da samostalno misle, i takva je površnost za- 
vladala svijetom, da mnogi ne mare da se trude oko 
ozbiljnog proučavanja i razmišljanja svojih novina. 
Ove pak sa svoje strane znadu okretno da se na- 
metnu, ulagivajući se čitaćoj publici i ugađajući nje- 
zinim dobrim i opakim nagnućima. Zato veli jedan 
ugledni spisatelj: »Novina ukroćuje svoje čitatelje 


gladeći ih.« Glasoviti francuski psiholog Alfred Fo-- 


nilleč nije se ustručavao da nazove štampu drugom 
velikom osnovnom školom: »Gdje dječaci, koji su na- 
učili čitati, — pita se on — dovršavaju svoj odgoj i 
svoju obuku, kada su u svojoj četrnaestoj ili petnae- 

toj godini izašli iz škole? U novinama. Novinstvo je 

elika osnovna škola, dnevna širiteljica istinitih ili 
lažnih misli, dobrih ili zlih osjećaja« (u knjizi: »Fran- 
cuska sa moralnog gledišta«), Na žalost to je za 
mnoge jedina škola, koja djeluje najvećom slo- 
bodom, bez jače kontrole osobito u moralno-vjerskom 
pogledu, i svojim djelovanjem toliko štete nanosi vjeri 
i ćudorednosti u narodu. — »Novinar imade više so- 
cijalnog utjecaja nego li ikoji najveći državni magi- 

strat, profesor ili oficir, A od njega se ne traži ni- 
kakve garancije, kako se to traži od oficira, profesora, 
magistrata. Prvi pridošlica može da se prikaže kao 
prokurator javnog morala«, ovako se tuži jedan od- 
lični francuski publicista (Henrik Berenger u knjizi 
»Narodna svijest«). Imade u istinu čestitih, savjesnih, 
kvalifikovanih novinara, ali ne nalazimo li po raznim 
uredništvima još više improviziranih novnskih pisaca 
bez solidnog znanja i moralnih kvaliteta, a ipak takovi 
hoće da budu odgojitelji naroda! Nu, premili vjernici, 
u kojem smjeru i kakvim uspjehom? Na žalost viđamo 
posljedice toga u današnjim teškim moralnim prili- 
kama u čitavom svijetu, na koje se posve opravdano 
tuže bez razlike svi iskreni rodoljubi, Opće poznata 
nemoralnost, štono je dandanas zavladala u svijetu, 
nije li najvećim dijelom žalosni proizvod opake štam- 
pe? Ne donosi li ova često u svojim podliscima ne- 
moralnih romana, a u svojim stupcima ne prikazuje 
li živo i plastični razne pikantne i uzbudljive dogo- 
đaje, štono se dešavaju u dnu života, i to bez ikakvog 
osuđivanja ili kuđenja takovih čina? Pa je li čudo da 
se mekoputnost, razbludnost, raskalašenost šepiri na 
sve strane! I kod nas, žalibože, nalazimo novina, koje 
hoće da zabavljaju i privlače publiku redovitim po- 
tankim pripovjedanjem lascivnih čina ili donašanjem 
slobodnijih novela, što sve ne može a da ne djeluje 
otrovno, osobito na neiskusne i nezrele duhove naše 
mladeži! Ugađa se nižim instinktima naše pokvarene 
naravi, samo da se privuče više čitatelja svojim novi- 
nama. Strašne li odgovornosti pred Bogom i pred do- 
movinom! 

A nijesu li učestali u velikom svijetu pa i kod 

nas, premda u manjoj mjeri, samoubijstva i svako- 
vrsni zločini, izvršeni ponajviše od mlađih ljudi, pa i 
maloljetnih? Nije li tomu uzrokom u prvom redu po- 
tanko opisivanje zločina u novinama, bez ikakva znaka 
osude? Zato dobro veli glasoviti pariški odvjetnik, 


član Akademije Henri-Robert: »Opširni publicitet po- 


svećen zločinima rađa novim zločinima, Nema ništa 

žalosnijega ni strašnijega od silnog publiciteta, štono 
se pridaje velikim zločinima i zločincima donoseći 
njihove slike na prvoj stranici.novina.*) Pozivljem se 
na sve moje drugove: kada ulazimo u sobu mladih 
zločinaca, njihov je prvi upit: Što se govori o meni u 
novinama?« A veliki francuski državnih, bivši pred- 
sjednik Republike, Rajmund Poincarč, napisao je sli- 
jedeće opomene ane novinama: »Ja sam posve 
osvjedočen, da bučno objavljivanje najgrdnijih zlo- 
čina u nekim novinama može da djeluje sugestivno 
na neuravnotežene glave i tjera ih na kobno naslje- 
dovanje; i ja bih živo želio, da se svekolike dnevne 
novine okane ove pogibeljne propagande.«  (»Revue 
Mondiale« od 15. siječnja 1911.) ' 

Sve ovo što sam samo u kratko naveo, da preveć 
ne duljim, bjelodano nam dokazuje veliki utjecaj no- 
vina na odgoj naroda i nutka nas na veliki oprez pri 
čitanju i izboru novina. Ovdje zgodno mi dolazi u 
pamet poučni dogođaj, štono ga pripovijeda pozna!li 
francuski spisatelj La Fontaine u svojoj knjizi »Ezo- 
pove basne«:  ,Jednoga dana — pripovijeda on — 
grčki je mudrac Ksantes hotio da lijepo počasti svoje 

#) Kako se i kod nas postupalo sa strane nekih novina 


prigodom poznatih zločina Paskijevića, Prpića, Pielik-Inne itd.|- 

prijatelje i naredi slugi Ezopu, da kupi za gozbu što 
ima najboljega u mjestu. Ja ću te naučiti, promisli u 
sebi Ezop, da drugi put potanje naznačiš što želiš, a 
ne da to pripustiš na volju jednom svom slugi. On 
dakle ne kupi ništa drugo nego jezika, koje priredi na 


sve načine, tako da su za sve obroke imali jedino je- 


zika, različito pripravljenih. Gosti su u početku po- 
hvalili Ezopa kod prvog obroka, ali na koncu ostadoše 
nezadovoljni, Tada ga Ksantes strogo prikori: »Nije- 
sam li ti zapovijedio da kupiš što nađeš najboljega u 
mjestul« - »Nu, molim vas, što imade boljega od je- 
zika?« odgovori Ezop. »Jezik je veza građanskog ži- 
vota, ključ znanosti, sredstvo istine i razuma; po nje- 
mu se zidaju i upravljaju gradovi. Jezikom čovjek 
poučava, nagovara i vlada u skupštinama, i što je naj- 
poglavitije, jezikom on vrši svoju najveću dužnost: 
slavi i hvali bogove.« - »E pa dobro«, reče Ksantes 
(koji je hotio bolje iskušati Ezopa), »sutra mi kupi 
što nađeš najgorega: iste će mi osobe doći u posjete, 
i hoću da ih nečim drugim pogostim.« Sutradan Ezop 
posluži ih opet samo jezicima, navađajuć na svoje 
opravdanje, da 'je jezik najgora stvar na svijetu. »Je- 
zik je«, reče on, »uzrok svih prepiraka, hranitelj pro- 
cesa, izvor nesloge i ratova. Ako kažemo da je jezik 
organ istine, on je također organ laži, i što je gore, 
organ klevetanja. Po njemu se ruše gradovi, i na- 
govara se čovjek na svaku opačinu. Ako s jedne stra- 
ne hvali bogove, s druge on izgovara najveće psosti 
proti njihovoj moći«" — Ovaj se pametni odgovor 
mudrog sluge o vrijednosti jezika može posve dobro 
da primijeni također na štampu, koja, ako toliko 
dobra čini kada savjesno shvaća svoju veliku zadaću, 

da širi zdravu prosvjetu u narodu, dandanas na ža- 
lost više djeluje u protivnom smislu, te joj bolje pri- 
staje drugi dio Ezopovog odgovora, na zator čovje- 
čanstva. Osobito viđamo na žalost neku opaku štam- 
pu, koja u vjerskom pogledu zaslužuje najveću osudu: 
sistematično potkopavanje vjere, lukavo ismjehivanje 
njezinih nauka, omalovažavanje i rušenje ugleda 
Crkve, Sv. Oca Pape, Biskupa i svećenika — to je 
njezina najmilija rabota. Takova štampa dobro znade 
za Voltaire-ovu framasunsku lozinku: »pišite, pišite 
proti katol. crkvi, vazda će nešto ostati«, pa u tom 
smislu širi nepovjerenje, mržnju proti crkvenom po- 
$lavarstvu, prikazujući ga kao oruđe u službi tu- 
đina, bez trunka i najmanjeg dokaza, samo na te- 
melju proizvoljnih tvrdnja framasona i njihovih.fra- 
masonskih listova. Ne mari ona, da su svakomu oče- 
vidna patriotska djela našeg katoličkog episkopata, 
koji je vazda bio sa svojim narodom i koji je između 
prvih sa svećenstvom usred rata u gođ. 1917. prihvatio 
poznatu Krekovu majsku deklaraciju, koja je prva 
nutrnja odlučna izjava u prilog buduće zajedničke na- 
rodne naše države Jugoslavije. Dosta je da spomenem 
u tom pogledu samo istaknutija imena biskupa Mah- 
nića, Bauera, Jegliča, Uccelinia, Bonefačića i t. d. Ne 
mari takova štampa što je sadanji slavno vladajući 
Sv, Otac Papa') više puta pokazao svoju sklonost 


prema Slavenima, odrešito branio njihovu pravednu 


") Ovdje dozivljem u pamet, kako se je veliki Papa 
Benedikt XV. tekom rata očinski zauzeo za srbijanske za- 
robljenike i za optuženike u Banjalučkom procesu, što je 
srpski političar dr. Dimović javno sa zahvalnošću istaknuo. 

stvar pred nasilnim fašizmom, kako to potvrđuje i 
nedavno pisanje vatikanskog glasila »Osservatore Ro- 
mano«, Ono je nedavno u dva navratka odlučno uzelo 
u zaštitu poučavanje vjerske obuke u slovenskom 
jeziku kod naših bijednih sunarodnjaka u Italiji. što 
sve ne bijaše ugodno fašističkom šovinizmu.*) Sve ovo 
pak kao da ne opstoji za neku štampu, kojoj je po- 
glaviti cilj da omrazi Sv. Oca Papu i Vatikan kod 
našeg naroda, ali u tome ne može da uspije, jer ne- 
pobitne činjenice protivno govore i pokazuju u pra- 
vom svijetlu djelovanje crkvenog poglavarstva. Pravi 
katolici nikako ne smiju da čitaju i potpomažu takovu 
štampu, koja sustavno ide za tim, da svojim pisanjem 
oslabi i malo po malo iščupa iz njihovog srca drago- 
cjeno blago sv. katoličke vjere, te ljubav i odanost 
prema Bogom ustanovljenoj sv. katoličkoj Crkvi i 
Njezinom Vrhovnom Glavaru, Božjem Namjesniku, 
Sv. Ocu Papi. 

Ali nije dosta, premili vjernici, da pravi katolik 
svom odlučnošću pobija opaku štampu, koja otvoreno 
potkopava vjerske i moralne temelje u narodu, već je 
od potrebe da se oprezno čuva također od t. zv. neu- 
tralne ili indiferentne štampe. Pače veća mu pogibelj 
prijeti od ovakove nego li od čisto protivničke štam- 
pe, koja svojim bučnim napadajima na vjeru i crkvu 
lako odbija od sebe iskrene vjerničke duše. Neutralna 
štampa ne će da se zamjeri protivnicima katol. vjere, 
pa zato nikada ne ustaje odrešito na obranu napadnu- 


2) I protufašistički talijanski listovi, koji izlaze u Parizu, 
»Liberta« i >L/Italia«, inače neskloni Vatikanu, nepristrano 
konstatiraju to odlučno držanje Vatikana. (Vidi potanje citi- 
Tano u »Hrv. Straži od 21. prošlog prosinca i 16. siječnja t. £.) 

tih vjerskih načela ili ustanova, ne prikazuje iscrpivo 
ni redovito kako bi to morala već kao informalivna 
štampa, nego rijetko i to suhoparnim načinom blago- 
tvorno djelovanje katol. crkve na znanstvenom, pro- 


socijalnom, karitativnom, misijonskom i 


svjetnom, 
li samo katkada 


drugom području. Sve to premučava i 
letimice i tek nuzgredno spominje iz obzira prema 
svojim čitateljima drugoga mišljenja. Nu, je li to do- 
voljan razlog da se zanemari kršćansko-moralni odgoj 
naroda, što treba da bude prva svrha svake dobre 
novine? Svaka novina izjavljuje, da hoće promicati: 
zdravi odgoj čestitih i moralnih građana, nu može li 
se dati pravi moralni odgoj bez vjerske podloge? Na 
to odlučno odgovara bivši predsjednik Američke Unije 
protestant metodista Kalvin_ Coolidge, koji doslovno 
veli: »Razvoj naših umnih sposobnosti mogao bi da 
bude u istinu samo nama na propast, ako se ne bi 
razvijale u nami usporedno i moralne kreposti. Ali u 
pitanju izvora moralnosti ja ne poznajem nego jedan 
(jedini, a to je onaj štono proizvire iz vjere.« Tako se 

izjavljuje veliki američki državnik nekatolik Coolidge, 
* dočim neutralna novina, koja ipak veli da odgaja na- 
rod, omalovažuje prvu moralnu silu u tom pogledu, 
katoličku vjeru, te i ako ju otvoreno ne napada, ipak 
više ili manje hotimice ju ignorira, ili ne daje doličnu 
važnost Bogu, Njegovom svetom zakonu i Njegovoj 
sv. Crkvi. Da navedem na potkrepu samo neke svježe 
činjenice: Sv. Otac Papa izdao je lanjske godine divnu 
encikliku o kršćanskom odgoju mladeži, a početkom 
ove. godine opet drugu prevažnu o kršćanskom braku, 
koja će se u svoje vrijeme i vami objaviti. Ob ovim 
\ su pismima na široko pisale ne samo katoličke, nego 

i mnoge svjetske nekatoličke novine. A naša neutralna 
štampa koliko je važnosti dala tim epohalnim doku- 
mentima Sv. Oca Pape i njegovoj zamašitoj božićnoj 
alokuciji o općem miru? Većinom ih je samo prosio 
registrirala kao bilo koji neznatan događaj, i ništa 
više. Lanjske je godine u kolovozu bila impozantna 
vjerska manifestacija Euhar, Spasitelju u Zagrebu, a 
ipak mnoge su je novine samo sa malo riječi spome- - 
nule, hoteći da ju omalovaže. A nije li se nešto slična 
dogodilo i sa našim vrlo uspjelim euh. sastankom za 
otok Brač, držanom u lipnju u Supetru, kojemu ste 
vi, premili vjernici, osobito s otoka Brača u ogromnoj 
većini sudjelovali? A ipak naše novine nađu za svaku 
i frivolnu sitnicu i preveć mjesta u svojim stupcima!! 

(Čujte još neke činjenice postupanja neutralnih 
novina: Prošloga juna držao se u Genovi XIV. sasta- 
nak Internacijonalnog Ureda Rada, ustanovljenog pri 
Savezu Naroda, i njegov je predsjednik Albert Tho- 
mas, inače socijalista, u svojem službenom izvješću 
sa osobitom pohvalom istaknuo socijalno djelovanje 
katol. Crkve u današnje doba, spomenuvši glasovitu 
encikliku velikog Pape Lava XIII. »Rerum Novarum«, 
pa sve dalje do odličnog djelovanja Pija XI. na soci- 
jalnom polju, a ipak je li koja neutralna novina, osim 
katoličkih, prenijela tako važnu izjavu u prilog katol. | 
Crkve? 

Početkom lanjske godine sadanji predsjednik 
francuske Republike, inače protestant Doumergue, pri 
prvom posjetu novog pariškog nadbiskupa kard. Ver 
diera ovako se njemu izrazio: »Mi znademo cijeniti 
vaznost moralnih sila u narodnom životu, a bez sum- 


nje najveća je naša moralna sila katolicizam, pa zato 


pm 


računamo na vašu suradnju pri sadanjim teškim pri- 
likama.« Nu, recite mi, koja je naša novina, osim ka- 
toličkih, smatrala shodnim da upozna našu javnost sa 
tim važnim izjavama? Jednako pri nedavnoj smrti 
velikog francuskog maršala Joffrea neutralne su no- 
vine većinom premučale njegovu" edifikantnu kršć, 
smrt, ne davajući važnosti tom velikom duhovnom 
činu. Tako skoro vazda djeluju neutralne novine: 
ignoriraju Gospodina i Njegovog Krista te Njegove 
sTefe Tiauke i ustanove. No pitam vas, je li možda 
Gospodin Bog i naš Božanski Spasitelj Isus sa njego- 
vom jedinom spasonosnom naukom kao neki tuđinac 


za ljudsko društvo, te se na Njega i Njegov sveti za- 


kon novine, uređivane od katolika, ne će da osvrću? 
Može li sin da bude indiferentnim prema časti i ugledu 
svoga oca, podanik ravnodušnim prema svome kralju 
i svojoj domovini? Ne, podnipošto. Još manje može 
da čovjek bude indiferentnim prema časti i slavi naj- 
boljega svoga Oca te vrhovnog Kralja koli čovjeka 
pojedinca toli čitave ljudske zajednice! Zato svi vi, 
premili vjernici, čvrsto se držite ove lozinke: ignori- 
rajte, ne čitajte neutralne novine, kako one ignoriraju 
i ne poznavaju najveće vaše svetinje. Jedino ćete ih 


tako prisiliti da promijene smjer svojega pisanja. Ne: 


traži se od tih novina da se pretvore u čisto vjerske 
listove, ali se od njih punim pravom može i mora tra- 
žiti da pridavaju doličnu važnost kulturno-religijo- 
znim pitanjima i ustanovama, da sve pojave pro- 
suđuju na temelju nepogrešivih Kristovih načela, i da 
u ničemu ne vrijeđaju vjerskih i moralnih osjećaja 
svojih katoličkih čitatelja. 

Da napomenem još nešto o teškim opeljedicaras 

redovitog čitanja neutralne i indiferentne štamp=: 
Obično je, premili vjernici, kako i sami to vidite, neu- 
tralna štampa stjecište svih mogućih oprečnih temelj- 
nih ideja: sa istom se simpatijom, ili bolje ravnoduš- 
nosti, na jednom stupcu govori o katolicizmu i njego- 
vim božanskim uredbama, a na drugom opet o vjer- 
skim idejama, koje su sasma protivne svetim Kristo- 
vim načelima, pače stavlja se u isti red katolicizam i 
njegove poznate otpadnike, Tako isto i 

Pek sa jednakim se poštovanjem govori o temelj- 


sTičnom, Recite mi sada: Može li ovakovo indiferentno 
ispremješanje pojmova temeljnih istina vjere i morala 
da urodi dobrim plodom te učvrsti vjersko i ćudoredno 
osjećanje kod čitatelja? Sve protivno. Oni, koji svag- 
dano čitaju ovakove neutralne novine, malo po malo 
ohlade u svojim uvjerenjima, dok ne postanu posve 
apatičnim u vjersko-moralnom pogledu. Kod njih malo 
po malo svjetlo vjere blijedi, slabo svijetli, te dolazi 
u pogibelj da posve ugasne, kako to možemo da na 
žalost često konstatiramo u svojem životu. Redovno 
čitanje takovih novina ubija polet, razvodnjuje čisto 
vino sv. vjere i kršć. morala, i uslijed toga mnogi 
kršćani postanu indiferentnim za svoju vjeru, pa do- 
napokon i mijenjaju svoju vjeru, kakono ti svoja odi- 


. jela. Gutta petram cavat: kaplja neprestano padajući 


dube kamen, veli mudra latinska poslovica; tako isto 
rastvorne kapljice vjerskog i moralnog indiferentizma, 
svagdano upijene čitanjem neutralnih novina, ruše 
vjersko-moralnu zgradu u ljudskim dušama. Zato sv. 


Crkva brižno odvraća svoje vjernike od neutralnih 


adja 


novina: »Treba da svatko bude uvjeren, da ovakove 
novine kvare kod katolika njihovo mišljenje i njihovu 
disciplinu više nego li otvoreno protivničke«, veli bl. 
usp. Papa Pijo X. (u pismu na episkopat Milanske 
: crkVenč“provimcije). A poznati strasburški biskup, ve- 
liki francuski patriota Mons. Ruch (čitaj: Riš) ovako 
poručuje katolicima glede neutralne štampe: »Kršća- 
nine, reci mi koje novine čitaš, i reći ću ti tko si. Ti 
rado uzimaš novinu, koja se izjavljuje neutralnom. 
Poput nje i ti ćeš malo po malo postati u vjerskom 
pogledu mlakim, indiferentnim, postat ćeš čovjekom, 
koji se srami svoje vjere, Možda se ti ne odričeš svoje 
vjere, ali tvoja je duša hladna, ne znade više da za- 
nosno služi svoju Crkvu, svoje Evanđelje, svoga Boga. 
Ako napadaju tvoju vjeru, ti je ne ćeš braniti, ti ćeš 
svojim mukom biti sudionikom najgorih rušitelja. I 
doći će dan, kada ne ćeš ti više ništa drugo cijeniti 
nego predmete omiljele tvojim neutralnim novinama: 
cijeniti ćeš samo materijalni interes, proste naslade i 
banalna načela svjetovne lukavosti, koje te ne uče ni 
dobro živjeti ni sveto umrijeti.« (»Le Courier de Stras- 
burg« od 22. marta 1924.) Nije li ovdje divno opisan 
tip redovitog čitatelja neutralnih novina?  Premili 
* vjernici, zamislite se duboko u ove riječi i stvorite 
shodne odluke u tom pogledu, za dobro vaše duše! 
Pokle sam vam, premili vjernici, otvoreno i bez 
okolišanja govorio o velikim duhovnim štetama, što 
nam nanaša zla štampa, te o pogibeljima, kojima se 
za stalno izlažu redoviti čitatelji indiferentne neu- 
tralne štampe, kao da sa strane vaše čujem neke pri- 
mjedbe: nu, što dakle da mi čitamo pri takovim prili- 


Kama? Na to vam isto tako otvoreno i odlučno od- 

govaram: čitajte u prvom redu katoličku štampu, ka- 

toličke novine! Velim u prvom redu, jer može katolik 

da čita i druge novine, samo ako poštuju kršćansku 

vjeru i moral te ju nikada ne vrijeđaju ni u svojim 

člancima ni u svojim vijestima. Veliki Apoštol naroda 

poručuje svima nama u svojoj poslanici Kološanom: 

»Stupajte u svemu dolično, ugađajući Bogu, donoseći - 
dobre plodove u svakom pogledu i rastući u poznava- 

nju Boga!« (Kol. 1,10.) Dužnost je dakle svih nas, 

premili vjernici, da neprestano napredujemo u po- 
znavanju Boga i Njegovog Krista, da njegujemo i $0- 
jimo vrhunaravne klice kršć. života u nama, a u tome 
će nam dandanas biti od najveće pomoći dobra kato- 
lička novina. Ona će najuspješnije paralizirati u ljud- 
skim srcima tako jako rastvoreno djelovanje opake 
štampe. Katolička je novina ona, koja otvoreno i bez 
ikakva obzira razvija Kristov barjak, koja u svim 
svojim stupcima propovijeda svetu nauku Propetoga 
Spasitelja, koja hoće da sve više odgoji svoje čitatelje 
u kršćanskom duhu bilo u privatnom bilo u javnom 
Životu, koja promatra i prosuđuje ljude, institucije, 
zakone, ne sa gledišta tako nestalnog i tako pro- 
mjenljivog javnog mišljenja, nego jedino sa gledišia 
vječnih Božjih načela, koja su nepromjenljiva. Ovim 
svojim djelovanjem katolička novina učvršćuje narod 
u vjeri i ćudoređu, i donosi ljudskoj zajednici sto- 
strukih koristi. Zato nije se čuditi, da Sv. Crkva tako 
vruće preporučuje svojim vjernicima čitanje i podu- 
piranje kat. novina. Sv. Oci Pape i biskupi sviju na- 
roda neprestano dižu svoj glas, da zagovaraju usta- 
novljenje i potpomaganje katol, štampe. »Svakomu je 
jasno — govori veliki Papa Lav XIII, — koliko imade 

moći, u dobru i u zlu, osobito u naše doba, novinstvo, 
i stoga neka bude najveća briga svih katolika, da se 
bore ovim oružjem na obranu svete kršćanske vjere.« 
Taj veliki Papa, kao budni stražar sa Vatikana, upo- 
zoruje biskupe u Italiji, biskupe u Portugalu i po dru- 
im stranama svijeta na zamašitu važnost katoličke 
štampe, koja treba da neutralizira strašno zlo, štono 
ga sije opaka štampa, i u tome ga revno slijede svi 
ostali Pape koji iza njega dolaze. Pijo X, je tako jako 
osjećao prijeku potrebu katoličkih novina, da je glede 
podržavanja Mletačkog katol, dnevnikax»La Difesa« 
govorio| »Kada bih morao da dadem svoj biskupski 
križ i založim sva svoja odijela i pokućtvo za osigu- 
ranje ovog vrsnog katoličkog dnevnika, ja bih drago- 
voljno to učinio.« — »Katoličke su novine - veli Be- 
nedikt XV, - od velike pomoći za sve moderne po- 
trebe. Svatko znade pak po iskustvu, da su one posve 
zgodno sredstvo za sijanje dobrog sjemena, za po- 
obijanje zabluda, za probuđenje mlakih i nehajnih 
kršćana.« — A sadanji slavno vladajući Papa Pijo XL. 
u više je prigoda upozorio vjernike na važnost dobre 


Ne bi to bilo od potrebe, samo ću napomenuti još neke . 
izjave uglednih članova Episkopata, da vidite kako su 
se biskupi svega svijeta odazvali glasu sv. Crkve, »Ja, 
nadbiskup«, rekao je opće poznati belgijski patriot 


kard. Mercier, »odgodio bih gradnju crkve, da sudje- 


ljujem osnivanju katoličke novine«; a nadbiskup u 
Bordeauxu kard i toplo stavlja na srce svo- 
jim svećenicima i vjernicima podupiranje dobrih kato- 
ličkih novina, te im veli: »Apoštolsko nastojanje za 
dobru štampu isto je tako potrebito kako ono za dobru 
školu, jer je štampa škola odraslih.« A jedan drugi 
crkveni dostojanstvenik poručuje katoličkim ocima 
vbtrstjr sUzaludne su vam sve najbolje škole i naj- 
bolje katekizacije, ako dječak vraćajuć se kući nalazi 
na stolu novinu, koja protivno govori. Opaka štampa, 
to vam je najveći neprijatelj.« Iz svega ovoga, što 
sam vam ovdje hotio da navedem, za vašu pouku, mo- 
žete da dobro razaberete kako katolička crka shvaća 
važnost i potrebu katoličkih novina, za uzdržanje i 
učvršćenje jakog katol. života u narodu. Najnovija 
povijest katoličkih naroda u Evropi daje nam u tom 


ljštampe, i dužnost katolika u tom pogledu: »Proti po- 
\gibelji opakih novina — govori on deputaciji Milan- 
“skog kat. udruženja za dobru štampu — vaše je djelo 
'u istinu neophodno potrebito, posve korisno, u smislu i 
“poznate latinske poslovice similia similibus cunantur: 
slične se bolesti liječe sličnim lijekovima, i treba moliti 
Gospodina, da vas uzdrži i još više umnoži, e da se 
sve“više proširi i donese ploda, vaša. blagotvorna ak- lo 
Cija (Đn€"57 septembra 1923.) 

Treba li da još nadodam drugih svjedočanstva 
ovim jasnim direktivama Vrhovnih Glavara Sv, Crkve? 


ude 

o. pogledu očevidnu pouku: u svim državama, gdje je 
bila jaka katol. štampa, Katolička je Crkva održala 
svoje pozicije i uspješno odbila opetovane napadaje 
svojih protivnika pod vodstvom framasuna: to nam 
dokazuje primjer Belgije, Njemačke, Holandije, do- 
nekle Austrije i Madžarske gdje su katolici znali da 
cijene važnost katoličke štampe u službi vjere, dočim 
katolički su _F T T ijeti onako strašno 

progonstvo najviše radi toga, jer nijesu na vrijeme 
shvatili potrebu katol. štampe. Istinito je opazio je- 
dnom njihovom vođi Windhorst, glasoviti kat. prvak 

oo 

u Njemačkoj, koji je u kulturnom boju, naviještenom 
Crkvi od vlade željeznog njem. kancelara Bismarcka, 
slomio njegovu silu: »Vami se, francuskim katolicima 
__ reče Windhorst — moramo da divimo u pogledu 
karitativnih i socijalnih ustanova i škola, ali najglav- 
nije ste zaboravili: dobru katol, štampu.« To je isto 
svima kazao bl. usp. Papa dio; »Zidati crkve, 
škole, osnivati udruženja, ve iko je 1 plemenito djelo, 
ali vi ćete sve ove ustanove graditi na pijesku, ako 
im ne dadete za temelj čestitu, neodvisnu katoličku 
štampu.« Shvatimo dakle mi svi, svećenici i svjetov- 
njaci, svoju veliku dužnost u pitanju katol. štampe, 
te čitajmo i podupirajmo najprije svoje katol. novine, 
tako će se očuvati kršć, duh u našim srcima, i osjeća ti 
ćemo vazda sveti zanos za svoju svetu katol, vjeru i 
crkvu, I neka nitko od vas ne kaže da mi katolici ne- 
mamo zgodnih katol. novina. Naprotiv, svaki katolik, 
svi katolički slojevi imadu kod nas na izbor dobrih kat. 
listova i časopisa. Imademo lijepo uređivani dnevnik, 
koji otvoreno zastupa kršćanske ideje i prosuđuje sve 
javne pojave sa stanovišta jedino spasonosnih Kristo- 
vih načela, odlučno ustaje na obranu katol. crkve i 
pruža svojim čitateljima zgodnu aktuelnu duševnu 
hranu, budno svagdano prati sve važnije dogođaje u 
vanjskom svijetu, što rado čita ozbiljna publika. Po- 
duprite svi, koji možete, svojom pretplatom ovu bu- 
dnu dnevnu stražu katol. svetinja, i tako ćete omogu- 
ćiti njegovim požrtvovnim radnicima da još bolje raz- 
viju i usavrše ovaj jedini dnevnik katol, načela, jer će 
moći da uzmu uz doličnu nagradu još drugih vrijednih 
suradnika iz svih katol, smjerova, koji će složno raditi 
za procvat svete katol. ideje u našem narodu. 

Imademo brojnu kitu dobro uređivanih tjednika 
i glasnika, za svaku dobu, za svaki stepen izobrazbe*), 
za svaki duhovni ukus; da spomenem između ostalih 
zagrebačku!»N edjelju«, sarajevski »Katolički Tjednik«, 
šibenski »Katolik«, koji u svojim raznovrsnim pouč- 
nim rubrikama šire spasonosnu kršćansku prosvjetu u 
narodu. A naši mili glasnici, koje sve vi već znadete i 
koji pod imenom i zaštitom kojeg svetog nebeskog 
odvjetnika svakoga mjeseca unose zdrave kršć. ideje 
u narodu, nijesu li blagi vjesnici kraljevstva Božjesa 
i promicatelji duševnog mira i zadovoljstva u vama? 


poe Sv. Josipa«, taj najstariji hrvatski katolički 


ćasopis, već od 58 godina redovito ulazi u naše kršć. 
obitelji i daje zgodne upute kršć, djevojkama i maj- 
kama za sveto materinsko zvanje JQlasnik Srca Isu- 
sova« prvi je, već nazad 40 godina, razvio među kato- 
licima divnu pobožnost Presv. Isusovom Srcu, koju su 
sv, Oci Pape više puta tako živo preporučili i nazvali 
ju kraljicom svih pobožnosti. On je ne samo glavno 
glasilo pobožnih udruženja na čast Presv. Srca, u ko- 
jima se kupi osobito naša ženska mladež, nego također 
redovito nosi zgodne vjerske pouke za mladež i za sve 
društvene slojeve.  Uspored s njima dostojno stoji 
vrsni glasnik / Gospa Sinjska«, koji preko pobožnosti 
BI, Gospi vodi naše vjernike Bož. Našemu Spasitelju, 
milomu Isusu. Nadalje svi ostali glasnici, koje vi svi 


dobro poznajete i volite, svaki na svoj način daje slavu 


*) Za izobraženije krugove zgodno služe osobito učene 
smotre: »Kova Revija« (uređuju Franjevci u Makarskoj), 
»Život« (uređuju Isusovci u Zagrebu) i »Duhovni Život« (ure- 
đuju Dominikanci u Zagrebu), te za studentsku publiku >Luč«, 


»Križ«, »Za vjeru i dom«. 

Bogu. Napominjem jošter napose omiljeli dječji list 
»Anđeo Čuvar«, koji je budni čuvar nevinosti vaše 
ljubljene djece. A na koncu svi znadete za moderno 
vrsno uređivani obiteljski list, štono ga uz ostale vri- 
(jedne knjige i listove izdaje zaslužno »Hrvatsko Dru- 
štvo Sv. Jeronima«, pod imenom »Obitelj«. Ovaj tje- 
dnik svojim raznovrsnim člancima i slikama zaslužuje 
da uđe u svaku katol. obitelj, da poučava i opleme- 
njuje svojim štivom pamet i srca svih vaših ukućana. 
= Premili vjernici, iz ovog mojeg nepotpunog na- 
brajanja možete vidjeti duhovno bogatstvo i raznoli- 
kost katoličkih novina, i stoga svom dušom prigrlite 
-ove Božje vjesnike. Neka ne bude kuće, u koju ne bi 
redovito ulazila barem jedna katol. novina, da drži 
živu svetu vatru žive vjere i oplemenjuje duše vaše i 
vaše djece svakim plemenitim čuvstvima. Ovi glasnici 
Božjeg zakona vrše najuzvišeniju zadaću za slavu 
Božju, dobro vjere, crkve i sreću domovine, koju je- 
ding, Kristova načela mogu učiniti sretnom, moćnom i 
zadovoljnom. Istinito je kazao znani francuski filozof, 
inače skeptikaMontesquieu: »Čudnovata je to stvar, 
kako di eni koja u prvom redu upućuje 
ljude za drugi svijet, donosi također i vremenitu sreću 
narodima.« Po tom i naši katolički listovi, koji po- 
državaju i šire kršć. načela u narodu, već time pro- 
miču i vremenito blagostanje naroda i države, — Pre- 
mili vjernici! Opet naglašujem, čitajte, podupirajte i 
širite katol. štampu i nastojte da predbrojite na njih 
i vaše mile u Americi i u ostalom dalekom svijetu, 
koji zaposleni svojim radnjama, često zanemaruju 
svoje kršć, dužnosti, da barem čuju papirnati glas 
“Crkve, ovo veliko zvono Crkve, i posve ne zaborave 

areni jan mean ići 


Boga i Njegovog Krista. Tim ćemo učiniti najveće- 
djelo ljubavi i milosrđa svojim milima. 

Na koncu još nešto: Božanski Spasitelj kazao je= 
»Bez mene (bez moje milosti) ne možete ništa učiniti.« 
(Ivan 15,5.) Zato treba da ne samo radimo nego i 
mnogo molimo za uzdržanje i procvat dobre štampe. 
Treba da molimo, premili vjernici, za urednike, neka 
bi savjesno vršili svoju tešku zadaću i čvrsto ustrajali 
u mukotrpnom svom djelu, šireći vazda jedino zdravu 
kršć. prosvjetu u narodu. Treba da molimo, da bi nji- 
hov rad urodio stostrukim plodom za vjersko i mo- 
ralno dobro naroda. Nu još je i druga svrha naše mo- 
litve: valja da našu molitvu i druga dobra djela na- 
mjenjujemo također u naknadu za uvrede, nanesene 
Preljubeznivom Srcu našega Bož. Spasitelja razno- 
vrsnim djelovanjem opake štampe. Da vam olakotim 
marljivo vršenje ove velike duhovne dužnosti: molitve 
za dobru štampu, eto ustanovljujem u biskupiji »Euh. 
Pobožno Udruženje“za dobru štampu« pod zaštitom 
Neoskvrnjene Djevice i sv. Pavla Apoštola: Svrkf" je 

pobožnog udruženja: 1. da isprosimo Božji blago- 
slov prosvjetnom kršćanskom djelovaafii dobre štam- 
pe u našem narodu; 2. da molitvom i drugim pobožnim 
djelima dademo doličnu zadovoljštinu Bož. Spasitelju 
za tolike uvrede, nanesene mu osobito opakom štampom. 

: U tu je svrhu svaki član dužan: 1. da moli svaki 
dan jedan Očenaš i Zdravu Mariju sa uzdahom: »Ne- 
oskvrnjena Djevice, moli za nas!« 2. Ne smije nikada da 
kupuje ni čita, bez osobitih razloga, štampu koja na- 
pada vjeru i ćudorednost. 3. Treba da odvraća druge 
od čitanja zlog štiva i revno promiče dobru štampu. 

Preporuča se pako, da se svakog prvog petka ili 

nedjelje u mjesecu obavi sv. pričest, određujući ju, 
uz ostale namjene, osobito za gore spomenuti svrhe, 
Sv. Otac Papa lanjske je godine jednoj deputaciji 

vjernika rekao: »Svi, mali i veliki, možete da barem 

molitvom radite za proširenje kraljevstva Božjega na 
zemlji, zato svima velim: molite i bez prestanka mo- 

litel« I ja svima vama, premili vjernici, «istim zanosom 

opetujem tu vruću preporuku Kristovog Namjesnika 

na zemlji: molite za djelo dobre štampe i upišite se 

u ovo pobožno društvo, a siguran sam da će se svi 

mp. dušobrižnici i ostali svećenici natjecati u revnosti, 

da promiču ovo blagotvorno djelo, upisujući u ovo 

adruženje u prvom redu sve članove već postojećih 

religijoznih društava i zatim ostale dobre vjernike, 

Svršavam sa pobudnim riječima velikog Apoštola 
Pavla, zaštitnika dobre štampe: »U ostalom, braćo, 
molimo vas i nutkujemo u Gospodinu Isusu, da kao 
što ste naučili od nas kako vam treba živjeti i ugađati 
Bogu, tako u istinu i živite, da sve većma napredđujete.« 
(Tes. 4,1.) ' 

Neka milostiva Majka Božja, čudotvorna Lurdska 
Gospa, blagoslovi marljivo djelovanje svih nas, sve- 
ćenika i vjernika, za svetu katoličku stvar, osobito pu- 
tem dobre štampe, na što veću slavu Njenog Božan- 
stvenog Sina! *) ' 

UHvaru, na dan prvog Ukazanja Neoskvrnjene 
u Lurdu, dne 11, veljače 1931. ' Manje 
# MIHO, biskup. 

*) Opaska. Mp. dušobrižnici pročitati će ovu poslanicu 
svojim vjernicima u dvije ili tri nedjelje, i to u većim župama, 
gdje imade više sv. misa, ne samo na župskoj nego također 
Zi na jednoj drugoj najviše posjećenoj misi. 

